b'\n_START_ARTICLE_\nPohjanmaa (elokuva)\n_START_SECTION_\nJuoni\n_START_PARAGRAPH_\nTapahtumat sijoittuvat yhdelle helteiselle sunnuntaip\xc3\xa4iv\xc3\xa4lle Kauhavalla. Hakaloiden suku on ker\xc3\xa4\xc3\xa4ntynyt jakamaan vuosikymmeni\xc3\xa4 sitten Amerikkaan muuttaneen ja siell\xc3\xa4 kuolleen isois\xc3\xa4n perint\xc3\xb6\xc3\xa4. Mitenk\xc3\xa4\xc3\xa4n \xc3\xa4veri\xc3\xa4\xc3\xa4n\xc3\xa4 isois\xc3\xa4 ei n\xc3\xa4yt\xc3\xa4 kuolleen, sill\xc3\xa4 tavaroiden joukosta ei l\xc3\xb6ydy muutamaa vaatekappaletta ja rikkin\xc3\xa4ist\xc3\xa4 taskukelloa arvokkaampaa tavaraa. Yhdell\xc3\xa4 Hakaloiden veljeksist\xc3\xa4, Veikolla (Esko Salminen), on selvitt\xc3\xa4m\xc3\xa4tt\xc3\xb6mi\xc3\xa4 asioita entisen liikekumppaninsa Ketolan (Paavo Pentik\xc3\xa4inen) kanssa. He olivat yhdess\xc3\xa4 omistaneet mattokutomon, jonka konkurssin yhteydess\xc3\xa4 Ketola oli pett\xc3\xa4nyt Veikkoa. Veikko k\xc3\xa4y aamulla Erkin (Taneli M\xc3\xa4kel\xc3\xa4) kanssa uhkailemassa Ketolaa t\xc3\xa4m\xc3\xa4n kotona, tilanteen rauhoittaa paikalle saapuneet Hakaloiden tuntema paikallinen vanhempi poliisikonstaapeli Lammi (Kalevi Haapoja) sek\xc3\xa4 vastik\xc3\xa4\xc3\xa4n paikkakunnalle tullut uudempi poliisikonstaapeli Matero (Vesa Vierikko). Hakaloiden syytinkim\xc3\xb6kiss\xc3\xa4 asuu "isomummu" (Alli H\xc3\xa4j\xc3\xa4nen), jonka jo huojuva muisti sekoittaa Erkin pojakseen Martiksi ja samalla aseen hautaamista toruva isumummu tulee paljastaneeksi Erkille asek\xc3\xa4tk\xc3\xb6n, johon Martti on haudannut Suomi-konepistoolin. Erkki l\xc3\xb6yt\xc3\xa4\xc3\xa4 aseen ja kokeilee sit\xc3\xa4 - toteaa toimivaksi ja piilottaa sen mattokutomoon._NEWLINE_Nimismies (Aarno Sulkanen) k\xc3\xa4y ojentamassa Veikkoa ja kyselee jo kyl\xc3\xa4l\xc3\xa4isten tekem\xc3\xa4st\xc3\xa4 ilmoituksesta aseella ammuskelusta. Veljekset l\xc3\xa4htev\xc3\xa4t Lummukkaan uimaan ja koska Paavon (Esko Nikkari) pojat, Markku (Heikki Paavilainen), Raimo (Mikko Kouki) ja Antero (Konsta M\xc3\xa4kel\xc3\xa4) ovat yhdess\xc3\xa4 p\xc3\xa4\xc3\xa4tt\xc3\xa4neet "kurmoottaa" Ketolaa, he kehottavat Erkki\xc3\xa4 pit\xc3\xa4m\xc3\xa4\xc3\xa4n Veikon pois maisemista kiljulla. Lummukan sorakuopilla veljekset uivat, juovat kiljua ja ammuskelevat konepistoolilla. Paikalle ilmaantuu my\xc3\xb6s vanha opettaja (Kalevi Kahra), joka tunnistaa sota-ajoilta tutun aseen \xc3\xa4\xc3\xa4nen ja jonka m\xc3\xb6kille Lappaj\xc3\xa4rvelle l\xc3\xa4hdet\xc3\xa4\xc3\xa4n ammuskelemaan Naganilla. Samaan aikaan on Ketolan pelottelu p\xc3\xa4\xc3\xa4ttynyt Lapuan suoralla onnettomasti, Ketola on turvautunut taskustaan kaivamaansa puukkoon jolla huitaissut osuman Markun silm\xc3\xa4\xc3\xa4n. Erkki saa opettajan m\xc3\xb6kilt\xc3\xa4 l\xc3\xa4hdetty\xc3\xa4\xc3\xa4n kuulla tapahtuneesta ja poliisi noutaa loput veljekset Lappaj\xc3\xa4rvelt\xc3\xa4. Poliisi yritt\xc3\xa4\xc3\xa4 kuulustella vahvassa humalassa olevia veljeksi\xc3\xa4, mutta asiassa ei p\xc3\xa4\xc3\xa4st\xc3\xa4 juuri eteenp\xc3\xa4in. Poliisi saa tarpeeksensa joukosta ja ajaa heid\xc3\xa4t ulos. Veikko l\xc3\xb6ydet\xc3\xa4\xc3\xa4n my\xc3\xb6hemmin sammuneena ja lopulta h\xc3\xa4n kuolee putkassa syd\xc3\xa4nkohtaukseen.'